Ο **Μουάι Κιμπάκι** (*Mwai Kibaki*, 1931-2022) ήταν πολιτικός, ο τρίτος πρόεδρος της Κένυας από τις 30 Δεκεμβρίου 2002 ως τις 9 Απριλίου 2013. Εξελέγη στο ύπατο αξίωμα της χώρας το 2002 και επανεξελέγη στις εκλογές του 2007, τις οποίες ακολούθησαν πολύνεκρες ταραχές. Υπηρέτησε επίσης ως αντιπρόεδρος της χώρας του από το 1978 ως το 1988.

Πρώτα χρόνια και ακαδημαϊκή καριέρα
-----------------------------------

Γεννήθηκε στις 15 Νοεμβρίου του 1931 στο Γκατουγάινι, στην επαρχία Νγιέρι, και βαπτίστηκε *Emilio Stanley*. Σπούδασε οικονομολόγος στην Ουγκάντα και το 1955 κέρδισε υποτροφία στο Ηνωμένο Βασίλειο. Έγινε λέκτορας των Οικονομικών στο Makerere. Το 1960 ανέλαβε σημαντική εκτελεστική θέση στο κόμμα KANU και βοήθησε στη σύνταξη του Συντάγματος της Κένυας. Είναι παντρεμένος με τη Λούσι Κιμπάκι, με την οποία έχει μια κόρη και τρεις γιους. Το 2009 σε συνέντευξη Τύπου διέψευσε δημόσια τις φήμες που τον ήθελαν να έχει και δεύτερη σύζυγο.

Πολιτική καριέρα
----------------

Εξελέγη για πρώτη φορά βουλευτής το 1963 και την ίδια χρονιά έγινε βοηθός υπουργός Οικονομικών. Το 1966 ανέλαβε το υπουργείο Εμπορίου και το 1969 το υπουργείο Οικονομικών. Το 1982 έγινε υπουργός Εσωτερικών και αργότερα, το 1988 Υγείας. Το 1978-88 ήταν αντιπρόεδρος της κυβέρνησης. Το 1991 έφυγε από το KANU και ίδρυσε το Δημοκρατικό Κόμμα (DP), το οποίο ήρθε τρίτο στις εκλογές του 1992 και δεύτερο σε αυτές του 1997. Ενώ προετοιμαζόταν για τις εκλογές του 2002, το κόμμα του σχημάτισε συμμαχία με το Φιλελεύθερο Δημοκρατικό Κόμμα (LDP) και ονομάστηκε «Ουράνιο Τόξο» (*National Rainbow Coalition (NARC)*).

Εκλογική νίκη και πρώτη προεδρία
--------------------------------

Στις 27 Δεκεμβρίου 2002, το NARC κέρδισε σαρωτική νίκη επί του KANU. Ο Κιμπάκι κέρδισε 62% στις προεδρικές εκλογές, έναντι 31% για τον υποψήφιο του KANU, Ουχούρου Κενυάτα. Στις 30 Δεκεμβρίου 2002, ο Κιμπάκι ορκίστηκε τρίτος πρόεδρος. Το 2005 έπειτα από καταγγελίες για διαφθορά αποπέμφθηκε το υπουργικό συμβούλιο και στις 21 Νοεμβρίου 2005 με δημοψήφισμα απορρίφθηκε (58% κατά) το νέο Σύνταγμα της χώρας. Ως αποτέλεσμα, στις 23 Νοεμβρίου 2005, ο Κιμπάκι απέπεμψε σύσσωμη την κυβέρνησή του. 

### Επανεκλογή

Στις 30 Σεπτεμβρίου του 2007 ξεκίνησε την προεκλογική εκστρατεία τουγια τις προεδρικές εκλογές.

Οι εκλογές διεξήχθησαν στις 27 Δεκεμβρίου και τρεις ημέρες μετά η Εφορευτική Επιτροπή ανακήρυξε νικητή τους τον Κιμπάκι, με διαφορά περίπου 232.000 ψήφων από τον υποψήφιο της Αντιπολίτευσης, Ράιλα Οντίνγκα. Ο τελευταίος έκανε λόγο για νοθεία και ξέσπασαν βίαια επεισόδια σε ορισμένες περιοχές. Ο Κιμπάκι ορκίστηκε αμέσως για δεύτερη συνεχή θητεία και ζήτησε από όλους "να γίνει σεβαστή η απόφαση του λαού". Οι εκλογικοί παρατηρητές επιβεβαίωσαν παρατυπίες από αμφότερα τα δύο μεγάλα κόμματα στις εκλογές..

### Κρίση 2007-2008

Μετά τις εκλογές ακολούθησαν ταραχές, που είχαν αποτέλεσμα το θάνατο 800-1.500 ατόμων και να εγκαταλείψουν τις εστίες τους 180.000-250.000 άτομα Στα χειρότερα επεισόδια βίας, την Πρωτοχρονιά του 2007, σφαγιάστηκαν σε ναό κοντά στο Ελντορέτ, 30 πολίτες. Ταραχές έγιναν ειδικά στην επαρχία της Κοιλάδας Ριφτ.

Έναν μήνα μετά τις ταραχώδεις εκλογές έφτασε ως απεσταλμένος στη χώρα ο πρώην ΓΓ του ΟΗΕ, Κόφι Ανάν, ο οποίος κατάφερε να φέρει τις δύο πλευρές στο τραπέζι του διαλόγου. Στις 28 Φεβρουαρίου του 2008 ο Κιμπάκι και ο Οντίνγκα υπέγραψαν συμφωνία για κοινή κυβέρνηση, που ονομάστηκε Εθνική Συμφωνία και Πράξη Συμφιλίωσης. Με βάση αυτή συστάθηκε κυβέρνηση συνασπισμού και θεσμοθετήθηκε θέση πρωθυπουργού. Ο Οντίνγκα διορίστηκε πρωθυπουργός στις 13 Απριλίου  και το νέο υπουργικό συμβούλιο, αποτελούμενο από 40 μέλη, ορκίστηκε στις 17 Απριλίου.

### 2013: Παράδοση εξουσίας

Ο Κιμπάκι παρέδωσε την προεδρία σε δημόσια τελετή στο διάδοχό του, Ουχούρου Κενυάτα στις 9 Απριλίου 2013.

Τερματίστηκαν έτσι 50 χρόνια υπηρεσίας του στο λαό της Κένυας

### Θάνατος

Ο Κιμπάκι απεβίωσε σε ηλικία 90 ετών στις 21 Απριλίου 2022.

Παραπομπές
----------

1. ↑  (Αγγλικά) *SNAC*. w60c674k. Ανακτήθηκε στις 9  Οκτωβρίου 2017.
2. ↑  «Encyclopædia Britannica» (Αγγλικά) biography/Mwai-Kibaki. Ανακτήθηκε στις 9  Οκτωβρίου 2017.
3. ↑  (Γερμανικά) *Εγκυκλοπαίδεια Μπρόκχαους*. kibaki-mwai.
4. ↑  *Freebase Data Dumps*. Google.
5. ↑  «Kenya: Mwai Kibaki, former president, is dead».
6. ↑  Kenya leader denies 'second wife', BBC News, 3-3-2009.
7. ↑  "Kibaki: I deserve another term" Αρχειοθετήθηκε 2009-01-12 στο Wayback Machine. AFP (News24.com), 30-9-2007.
8. ↑  "Kibaki re-elected Kenyan president: official results", AFP (abc.net.au), 31-12-2007.
9. 1 2  "Kibaki named victor in Kenya vote", BBC News, 20-12-2007.
10. ↑  «Kenya rivals agree to share power». BBC News. 28-2-2008.. Ανακτήθηκε στις 1-3-2008.
11. ↑  «Kenya's election seen as badly flawed». Reuters. 18-9-2008.. Ανακτήθηκε στις 29-10-2008. [*νεκρός σύνδεσμος*]
12. ↑  «Kenya Ethnic Clashes Intensify». Al Jazeera. 28 Ιανουαρίου 2008. Ανακτήθηκε στις 24 Φεβρουαρίου 2008.
13. ↑  «Report: Up to 1,000 killed in Kenyan crisis». *Yedioth Ahronoth*. 7 Ιανουαρίου 2008. Ανακτήθηκε στις 24 Φεβρουαρίου 2008.
14. ↑  «Deal to end Kenyan crisis agreed». BBC News. 12 Απριλίου 2008. Ανακτήθηκε στις 12 Απριλίου 2008.
15. ↑  BBC World Service, programme World Have Your Say, Broadcast on World Service Fri 29 Feb - 18:06
16. ↑  «Kenya opposition cancels protests». BBC News. 2008-01-07.. Ανακτήθηκε στις 2008-02-24.
17. ↑  «Key points: Kenya power-sharing deal». BBC News. 2008-02-28.. Ανακτήθηκε στις 2008-03-01.
18. ↑  «Kenya unveils 40-seat cabinet». Al Jazeera. 13 Απριλίου 2008.
19. ↑  «Odinga sworn in as Kenya PM». Al Jazeera. 17 Απριλίου 2008.
20. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Ιουνίου 2013. Ανακτήθηκε στις 30 Ιουνίου 2013.
21. ↑  For Kibaki, the curtain falls on 50 years of public service. Daily Nation. Αρχειοθετήθηκε 2016-05-01 στο Wayback Machine.
22. ↑  «Kenya: Mwai Kibaki, former president, is dead». *The Africa Report.com* (στα Αγγλικά). 22 Απριλίου 2022. Ανακτήθηκε στις 22 Απριλίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουάι Κιμπάκι** |

* Προφίλ του Προέδρου Μουάι Κιμπάκι (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 77383504
* LCCN: n99907671
* ISNI: 0000 0000 7871 7598
* GND: 129084581

 |

 |